"Is-Saħel huwa prijorità strateġika għall-UE u l-istati membri tagħha". Fit-13 ta' Mejju, il-Kunsill iddiskuta u adotta konklużjonijiet dwar is-Saħel. Il-Kunsill tenna li s-Saħel huwa prijorità strateġika għall-UE u l-istati membri tagħha. Id-diversi laqgħat li qed isiru matul il-ġimgħa tat-13 ta' Mejju juru dan is-sens ta' prijorità u l- approċċ integrat tal-UE għar-reġjun . Il-ministri għall-affarijiet barranin kellhom diskussjoni biex jistabbilixxu l-qafas politiku, li huwa mistenni li jiffoka fuq l-aspetti tas-sigurtà, bi tħejjija għall-iskambji ta' fehmiet bejn il-ministri għall-affarijiet barranin u għad-difiża tal-UE fl-14 ta' Mejju flimkien mal-ministri għall-affarijiet barranin u għad-difiża tal-pajjiżi tal-G5 tas-Saħel (il-Burkina Faso, iċ-Chad, il-Mali, il-Mauritania u n-Niġer). Nhar il-Ħamis 16 ta Mejju, il-ministri tal-UE għall-iżvilupp ser jiddiskutu kif ser jintensifikaw l-involviment fit-tul tal-UE u kif ser jappoġġaw ir-reġjun. Il-konklużjonijiet ifakkru li l- UE tappoġġa lill-awtoritajiet u l-poplu tas-Saħel , li jkomplu jiffaċċjaw ta' diversi tipi: dawk ta' , b'mod partikolari nuqqasijiet serji fil-governanza, l-istat tad-dritt u l-protezzjoni tad-drittijiet tal-bniedem; sfidi ta' sigurtà , bl-espansjoni tat-theddida terroristika, tal-vjolenza estremista u tal-kriminalità organizzata, inkluż it-traffikar ta' bnedmin u t-tibdil fil-klima li għandu effett negattiv fuq ir-riżorsi naturali u jikkontribwixxi għall-konflitti lokali; sfidi fil-qasam tal- iżvilupp b'faqar endemiku, tkabbir demografiku qawwi u koeżjoni soċjoekonomika dgħajfa; dawn l-elementi jikkontribwixxu għall-aggravazzjoni tal-insigurtà alimentari, għaż-żieda tal-pressjoni migratorja u għad-degradazzjoni tas-sitwazzjoni umanitarja. F'dan il-kuntest, il-konflitti bejn il-komunitajiet reġgħu żdiedu b'mod sinifikattiv fi ftit xhur f'diversi pajjiżi tar-reġjun. Hija qabelxejn ir-responsabbiltà tal-Istati tas-Saħel li jindirizzaw dawn l-isfidi u n-nuqqasijiet. Il- komunità internazzjonali tappoġġahom fl-isforzi tagħhom. Aqra t-test sħiħ tal-konklużjonijiet tal-Kunsill L-UE hija impenjata favur is-sigurtà u l-iżvilupp tas-Saħel, u hija s- sieħba ewlenija fir-reġjun . Għandha approċċ komprensiv li jintegra d-djalogu politiku u diplomatiku, is-sigurtà u l-istabbiltà, u l-iżvilupp u l-appoġġ umanitarju. djalogu politiku u diplomatiku huwa ffukat fuq is-sħubija politika bejn l-UE u l-G5 tas-Saħel, inkluż il-laqgħat ministerjali u l-implimentazzjoni tal-istrateġija tal-UE għas-Saħel, il-pjan ta' azzjoni reġjonali kif ukoll il-proċess ta' paċi Maljan. Ir-Rappreżentant Għoli tal-UE tiltaqa' regolarment mal-kontropartijiet tagħha tal-G5 tas-Saħel biex tirrieżamina u ssaħħaħ il-kooperazzjoni u l-koordinazzjoni f'oqsma ta' interess bħall-iżvilupp, il-governanza u s-sigurtà. Barra minn hekk, l-UE taġixxi bħala garanti tal-proċess ta' paċi Maljan. L-UE tappoġġa wkoll is- sigurtà u l-istabbiltà tar-reġjun permezz ta' tliet missjonijiet tal-PSDK: EUCAP Sahel Mali, EUTM Mali u EUCAP Sahel Niger b'approċċ reġjonali msaħħaħ. Il-missjonijiet jinkludu taħriġ, l-għoti ta' pariri, kif ukoll appoġġ dirett lill-forzi tas-sigurtà bl-għan aħħari li jissaħħu l-kapaċitajiet nazzjonali rispettivi. Barra minn hekk, l-UE u l-istati membri tagħha jgħinu fit-tħaddim tal-Forza Konġunta tal-G5 tas-Saħel b'€147 miljun f'finanzjament diġà allokat għall-Forza Konġunta. L-appoġġ totali għall- kooperazzjoni għall-iżvilupp mill-UE u l-istati membri tagħha lill-pajjiżi tal-G5 tas-Saħel jammonta għal €8 biljun għall-perijodu 2014-2020. L-UE tipprovdi assistenza fit-tul lis-Saħel prinċipalment permezz tal-fond fiduċjarju tal-UE għall-Afrika (li permezz tiegħu diġà ġew mobilizzati €930 miljun), u l-fond Ewropew għall-iżvilupp, li għall-perijodu tal-2014-2020 alloka €628 miljun għall-Burkina Faso, €542 miljun għaċ-Chad, €664 miljun għall-Mali, €160 miljun għall-Mauritania, u €686 miljun għan-Niġer. L-UE hija wkoll donatur umanitarju importanti, b'aktar minn €250 miljun allokati lill-popolazzjonijiet tal-G5 tas-Saħel matul l-aħħar sentejn. Ara l-paġna tal-laqgħa